
M. FABH QTJINTILIANI 
INSTITUTIONIS ORATORIAE 

LIBER DECmUS. 

I. Sed haec eloquendi praecepta^ sicut cogitationi 
snnt necessaria^ ita non satis ad yim dicendi va- 
lent^ nisi iUis firma quaedam facilitas^ quae apud 
Graecos Sic nominatur, accesserit: ad quam scri- 
bendo plus an legendo an dicendo conferatur, solere 
quaeri scio. quod esset diligentius nobis examinan- 
dum^ si qualibet earum rerum possemus xma. esse 
contenti. verum ita sunt inter se conexa et indis-2 
creta omnia, ut, si quid ex his defuerit, frustra sit 
in ceteris laboratum. nam neque solida atque robusta 
fuerit umquam eloquentia, nisi multo stilo vires acce- 
perit, et citra lectionis exemplum labor ille carens 
rectore fluitabit, et qui sciet, quae quoque sint modo 
dicenda, nisi tamquam in procinctu paratamque ad 
omnis casus habuerit eloquentiam, velut clausis the- 
sauris incubabit. non autem ut quicquid praecipueS 
necessarium est, sic ad efficiendum oratorem maximi 
protinus erit momenti. nam certe, cum sit in elo- 
quendo positum oratoris officium, dicere ante omnia 
est atque hinc initium eius artis fuisse manifestum 
est, proximum deinde imitatio est, novissimum scri- 
bendi quoque diligentia. sed ut perveniri ad summa 4 
nisi ex principiis non potest, ita procedente opere 
iam minima incipiunt esse quae prima sunt. verum 
nos non, quomodo sit instituendus orator, hoc loco 
dicimus (nam id quidem aut satis aut certe uti po- 
tuimus (Uctum est), sed athleta, qui omnes iam 

1* 

perdidicerit a praeceptore numeros, quo genere exer- 
citationis ad certamina praeparandus sit. igitur eum, 
qui res invenire et disponere sciet, verba quoque 
et eligendi et conlocandi rationem perceperit, in- 
struamus, qua ratione quod didicerit facere quam 
optimC; quam faoillime possit. 

5 Num ergo dubium est, quin ei velut opes sint 
quaedam parandae, quibus uti; ubicumque desidera- 
tum erit, possit? eae constant copia rerum ac ver- 

6borum. sed res propriae sunt cuiusque causae aut 
paucis communes, verba in universas paranda: quae 
si rebus singulis essent singula, minorem curam po- 
stularent : nam cuncta sese cum ipsis protinus rebus 
offerrent. sed cum sint aliis alia aut magis propria 
aut magis omata aut plus efficientia aut melius so- 
nantia, debent esse non solum nota omnia, sed in 
promptu atque, ut ita dicam, in conspectu, ut, cum 
se iudicio dicentis ostenderint, facilis ex his optimo- 

7 rum sit electio. scio equidem quae idem* significarent 
solitos ediscere, quo facilius et occurreret unum ex 
pluribus, et, cum essent usi aliquo, si breve intra 
spatium rursus desideraretur, eflFiigiendae repetitionis 
gratia sumerent aliud, quod idem inteUegi posset. 
quod cum est puerile et cuiusdam infelicis operae, tum 
etiam utile parum : turbam tantum modo congregat, 
ex qua sine discrimine occupet proximum quodque. 

8 Nobis autem copia cum iudicio paranda est vim 
orandi, non circulatoriam volubilitatem spectantibus. 
id autem consequimur optima legendo atque audiendo : 
non enim solum nomina ipsa rerum cognoscemus 
hac cura, sed quod quoque loco sit aptissimum. 

9omnibus enim fere verbis praeter pauca, quae sunt 
parum verecunda, in oratione locus est. nam scrip- 
tores quidem iamborum veterisque comoediae etiam 
in illis saepe laudantur, sed nobis nostrum opus 
intueri sat est. omnia verba, exceptis de quiDus 
dixi, sunt alicubi optima: nam et humilibus inte- 
rim et vulgaribus est opus, et quae nitidiore in parte 

videntur sordida, ubi res poscit, proprie dicuntur. 
haec ut sciamus atque eorum non significationem 10 
modO; sed formas etiam mensurasque norimus, ut; 
ubicumque erunt posita, conveniant, nisi multa lec- 
tione atque auditione adsequi nullo modo possumus, 
cum omnem sermonem auribus primum accipiamus. 
propter quod infantes a mutis nutricibus iussu regum 
in solituaine educati, etiamsi verba quaedam emisisse 
traduntur, tamen loquendi facultate caruerunt. suntll 
autem alia huius naturae^ ut idem pluribus vocibus 
declarent; ita ut nihil significationis^ quo potius 
utaris, intersit, ut ^ensis' et *gladius', alia vero, 
etiamsi propria rerum aliquarum sint nomina; Tpo- 
iTiKUJC [qoace tamen] ad eundem intellectum feruntur^ 
ut ^ferrum' et ^mucro*. nam per abusionem sicarios 12 
etiam omnis vocamus, qui caedem telo quocumque 
ccmimiserunt. alia circuitu verborum plurium osten- 
dimus; quale est et pressi copia lactis. plurima 
vero mutatione figuramus: scio *non ignoro' et ^non 
me fugit' et *non me praeterit' et *quis nescit?' 
et ^nemini dubium est'. sed etiam ex proximomu-13 
tuari licet: nam et Mntellego' et ^sentio' et *vi- 
deo' saepe idem valent quod ^scio*. quorum nobis , 
ubertatem ac divitias dabit lectio^ ut non solum quo 
modo occurrent, sed etiam quo modo oportet uta- 
mur. non semper enim haec inter se idem faciunt^ 14 
nec sicut de intellectu animi recte dixerim ^video', 
ita de visu oculorum *intellego% nec ut *mucro' 
gladium, sic mucronem ^gladius' ostendit. sed utl5 
copia verborum sic paratur, ita non verborum tan- 
tum gratia legendum vel audiendum est. nam omnium^ 
quaecumque docemuS; hoc sunt exempla potentiora 
etiam ipsis quae traduntur artibus^^^-cum eo qui discit 
perductus est; ut intellegere ea sine demonstrante 
et sequi iam suis viribus possit^ quia, quae doctor 
praecepit; orator ostendit. 

Alia vero audientis, alia legentis magis adiuvant. 16 
excitat qui dicit spiritu ipso, nec imagme [ambitu] 

rerum, sed rebus incendit. vivunt omnia enim et 
moventur, excipimusque nova illa velut nascentia 
cum favore ac sollicitudine. nec fortuna modo iu- 
dicii^ sed etiam ipsorum qui orant periculo adfici- 

17mur. praeter haec vox, actio decora, commodata, 
ut quisque locus postulabit, pronuntiandi, vel poten- 
tissima in dicendo, ratio et^ ut semel dicam, pariter 
omnia docent. in lectione certius iudicium, quod au- 
dienti frequenter aut 5uus cuique favor aut ille lau- 

ISdantium clamor extorquet. pudet enim dissentire, 
et velut tacita quadam verecundia inhibemur plus 
nobis credere, cum interim et vitiosa pluribus pla- 
cent^ et a conrogatis laudantur etiam quae non pla- 

19cent. sed contrarium quoque accidit, ut optime 
dictis gratiam prava iudicia non referant. lectio 
libera est nec ut actionis impetus transcurrit, sed 
repetere saepius licet, sive dubites sive memoriae 
penitus adfigere velis. repetamus autem et retracte- 
mus et, ut cibos mansos ac prope liquefactos de- 
mittimus, quo facilius digerantur, ita lectio non 
cruda, sed multa iteratione mollita et velut confecta 
memoriae imitationique tradatur. 

JP Ac diu non nisi optimus quisque et qui cre- 
dentem sibi minime fallat legendus est, sed diligen- 
ter ac paene ad scribendi sollicitudinem, nec per 
partes modo scrutanda omnia^ sed perlectus liber 
utique ex integro resumendus, praecipueque oratio, 
cuius virtutes frequenter ex industria quoque occul- 

Jltantur. saepe enim ^raeparat, dissimulat, insidiatur 
orator, eaque in pnma parte actionis dicit^ <juae 
sunt in summa profutura. itaque suo loco minus 
placent^ adhuc nobis quare dicta sint ignorantibus. 

}2ideoque erunt cognitis omnibus repetenda. illud 
vero utilissimum, nosse eas causas^ quarum orationes 
in manus sumserimuS; et quotiens continget, utrim- 
que habitas legere actiones: ut Demosthenis et Ae- 
schinis inter se contrarias^ et Servii Sulpicii atque 
Messalae; quorum alter pro Aufidia^ contra dixit 

alter, et PoUionis et Cassii reo Asprenate aliasque 
plurimas. quin etiam si minus pares yidebuntur 
aliquae, tamen ad cognoscendam litium quaestionem 
recte requirentur, ut contra Ciceronis orationes Tu- 
beronis in Ligarium et Hortensii pro Verre. quin23 
etiam easdem causas ut quisque egerit utile erit 
scire. nam de domo Giceronis dixit Calidius et pro 
Milone orationem Brutus exercitationis gratia scripsit^ 
etiamsi egisse eum Comelius Celsus falso existimat^ 
et PoUio et Messala defenderunt eosdem, et nobis24 
pueris insignes pro Voluseno Catulo Domitii Afri, 
Crispi Passieni, Decimi Laelii orationes ferebantur. 
neq^e id statim legenti persuasum sit^ omnia; quae 
optimi auctores dixerint^ utique esse perfecta. nam 
et labuntur aliquando et oneri cedunt et indulgent 
ingeniorum suorum voluptati; nec semper inten- 
dunt animum^ nonnumquam f atigantur, cum Ciceroni 
dormitare interim Demosthenes, Horatio vero etiam 
Homerus ipse videatur. summi enim sunt^ homi-25 
nes tamen^ acciditque his, qui^ quidquid apud illos 
repererunt, dicendi legem putant, ut detenora imi- 
tentur (id enim est facilius) ac se abunde similes 
putent, si vitia magnorum consequantur. modesto26 
tamen et circumspecto iudicio de tantis viris pro- 
nuntiandum est, ne, quod plerisque accidit, dam- 
nent quae non intellegunt. ac si necesse est in al- 
teram errare partem, omnia eorum legentibus pla- 
cere quam multa displicere maluerim. 

Plurimum dicit oratori conferre Theophrastus lec- 27 
tionem poetarum multique eius iudicium sefquuntur, 
neque inmerito. namque ab his in rebus spiritus et 
in verbis sublimitas et in adfectibus motus omnis 
et in personis decor petitur. praecipueque velut 
attrita cotidiano actu forensi mgenia optime rerum 
talium blanditia reparantur, ideoque in hac lectione 
Cicero requiescendum putat. meminerimus tamen, 28 
non per omnia poetas esse oratori sequendos nec .« 
libertate verborum nec licentia figurarum: genus **'' ' 

ostentationi comparatum et praeter id^ gaod solam 
petit voluptatem eamque etiam fingendo non falsa 
modoy sed etiam quaedam incredibilia sectatur^ pa- 
29trocinio quoque aKquo iurari: quod alligata ad cer- 
tam pedum necessitatem non semper uti propriis 
possit, sed depulsa recta via necessario ad eloquendi 
quaedam deverticula confugiat^ nec mutare quaedam 
modo verba, sed extendere, corripere, convertere, 
dividere cogatur: nos vero armatos stare in acie et 

30 summis de rebus decernere et ad victoriam niti. ne- 
que ego arma squalere situ ac rubi^ine velim, sed 
fulgorem in iis esse qui terreat^ quahs est ferri^ quo 
mens simul visusque praestringitur^ non qualis auri 
argentique, inbelUs et potius nabenti periculosus. 

31 Historia quoque alere oratorem quodam uberi 
iucundoque suco potest, verum et ipsa sic est le- 
genda, ut sciamus plerasque eius virtutes oratori esse 
vitandas. etenim proxima poetis et quodammodo 
carmen solutum est; et scribitur ad narrandum, 
non ad probandum, totumque optis non ad actum 
rei pugnamque praesentem; sed ad memoriam poste- 
ritatis et ingenii famam componitur : ideoque et ver- 
bis remotionbus et liberioribus figmds narrandi tae- 

32dium evitat. itaque, ut dixi, neque illa Sallustiana 
. brevitaS; qua nihil apud aures vacuas atque eruditas 
potest esse perfectiuS; apud occupatum variis cogi- 
tationibuB iudicem et saepius ineruditum captanda 
nobis est, neque illa Livii lactea ubertas satis doce- 
bit eum, qui non speciem expositionis, sed fidem 

33 quaerit. ideoque M. TuUius ne Thucydiden quidem 
aut Xenophontem utiles oratori putat, quamquam 
illum bellicum canere^ huius ore Musas esse 
locutas existimet. hcet tamen nobis in digressio- 
nibus uti vel historieo nonnumquam nitore, dum 
in his, de quibus erit quaestio, meminerimus, non 
athletarum toris, sed militum lacertis opu$ esse, nec 
versicolorem illam; qua Demetrius Phalereus diceba- 
tur uti; vestem bene ad forensem pidverem facere. 

est et alius ex historiis usus et is quidem maximuS; 34 
sed non ad praesentem pertinens locum, ex cogni- 
tione rerum exemplorumque , quibus in primis in- 
structus esse debet orator, ne omnia testimonia ex- 
spectet a litigatore, sed pleraque ex vetustate dili- 
genter sibi cognita sumat, hoc potentiora, quod ea 
sola criminibus odii et gratiae vacant. 

A philosophorum vero lectione ut essent multa35 
nobis petenda, vitio factum est oratorum, qui qui- 
dem illis optima sui operis parte cesserunt. nam 
et de iustiS; honestis, utilibus iisque quae sunt istis 
contraria, et de rebus divinis maxime dicunt et ar- 
gumentantur acriter, et altercationibus atque inter- 
rogationibus oratorem futurum optime Socratici prae- 
parant. sed his quoque adhibendum est simile iu-36 
dicium, ut etiam cum in rebus versemur isdem, non 
tamen eandem esse condicionem sciamus litium ac 
disputationum, fori et auditorii, praeceptorum et pe- 
riculorum. 

Credo exacturos plerosque, cum tantum esseST 
utilitatis in legendo iudicemus, ut id quoque ad- 
iungamus operi, qui sint legendi, quaeque in auctore 
quoque praecipua uirtus. sed persequi sinffulos in- 
nniti fuerit operis. quippe cum in Bruto M. TuUius 38 
tot milibus versuum de Romanis tantum oratoribus 
loquatur et tamen de omnibus aetatis suae, quibus- 
cum vivebat, exceptis Caesare atque Marcello, silen- 
tium egerit: quis erit modus, si et illos et qui postea 
fuerunt et Graecos omnis [et philosophos] ? fuit igi- 39 
tur brevitas illa tutissima, quae est apud Livium 
in epistula ad filium scripta^ legendos Demo- 
sthenen atque Ciceronem^ tum ita^ ut quis- 
que esset Demostheni et Ciceroni similli- 
mus. non est dissimulanda nostri quoque iudicii40 
summa. paucos enim vel potius vix uUum ex his, 
qui vetustatem pertulerunt, existimo posse reperiri, 
quin iudicium adhibentibus adlaturus sit utilitatis 
aliquid; cum se Cicero ab illis quoque vetustissimis 

auctoribus, ingeniosis quideni; sed arte carentibus, 
plurimum fateatur adiutum. nec multo aliud de 
41novis sentio. quotus enim quisque inveniri tam de- 
mens potest^ qui ne minima quidem alicuius certe 
fiducia partis memoriam posteritatis speraverit? qui 
si quis est; intra primos statim versus deprehendetur 
et citius nos dimittet, quam ut eius nobis magno 

42 temporis detrimento constet experimentum. sed non 
quidquid ad aliquam partem scientiae pertinet, pro- 
tinus ad phrasin, de qua loquimur, accommodatum. 

Verum ante<juam de singuKs, pauca in universum 

43 de varietate opmionum dicenda sunt. nam quidam 
solos veteres legendos putant neque in ullis aliis 
esse naturalem eloquentiam et robur viris dignum 
arbitrantur, alios recens haec lascivia deliciaeque 
et omnia ad voluptatem multitudinis imperitae com- 

44posita delectant. ipsorum etiam, qui rectum dicendi 
genus sequi volunt, alii pressa demum et tenuia et 
quae minimum ab usu cotidiano recedant, sana et 
vere Attica putant, quosdam elatior ingenii vis et 
magis concitata et plena spiritus capit, sunt etiam 
lenis et nitidi et compositi generis non pauci ama- 
tores. de qua differentia disseram diligentius, cum 
de genere oicendi quaerendum erit: interim summa- 
tim, a qua lectione petere possint, qui confirmare 

45facultatem dicendi volent; attingam: paucos enim 
Tsunt autem eminentissimi) excerpere in animo est. 
lacile est autem studiosis, qui sint his simiUimi, 
iudicare, ne quisquam queratur; omissos forte aliquos, 
quos ipse valde probet: fateor enim pluris legendos 
esse quam qui a me nominabuntur. sed nunc ge- 
nera ipsa lectionum, quae praecipue convenire m- 
tendentibuS; ut oratores fiant, existimem, persequar. 

46 ^^ Igitur; ut Aratus ab love incipiendum putat, ita 
nos rite coepturi ab Homero videmur. hic enim, 
quemadmodum ex Oceano dicit ipse omniutn amnium 
fontiumque cursus initium capere. omnibus eloquen- 
tiae partibus exemplum et ortum dedit. hunc nemo 

in magnis rebus sublimitate, in parvis proprietate 
superaverit. idem laetus ac pressus, iucundus et 
gravis, tum copia tum brevitate mirabilis, nec poe- 
tica modo, sed oratoria virtute eminentissimus. 
nam ut de laudibus, exhoriationibus, consolationi- 47 
bus taceam, nonne vel nonus liber, quo missa ad 
Achillen le^atio continetur, vel in primo inter duces 
illa contentio vel dictae in secundo sententiae omnes 
litium ac consiliorum explicant artes? adfectus qui-48 
dem vel illos mites vel hos concitatos nemo erit 
tam indoctus, qui non in sua potestate hunc auc- 
torem habuisse lateatur. age vero, non in utrius- 
que operis sui ingressu in paucissimis versibus legem 
prooemiorum non dico servavit, sed constituit? nam 
benevolum auditorem invocatione dearum, quas prae- 
sidere vatibus creditur, et intentum proposita rerum 
magnitudine et docilem summa celeriter comprensa 
facit. narrare vero quis brevius quam qui mortem49 
nuntiat Patrocli, quis significantius potest quam qui 
Curetum Aetolorumque proeKum exponit? iam simi- 
litudines, amplificationes, exempla, digressus, signa 
rerum et argumenta ceteraque ^enera probandi ac 
refutandi sunt ita multa, ut etiam qui de artibus 
scripserunt plurima earum rerum testimonia ab hoc 
poeta petant. nam epilogus quidem quis umquam^O 
poterit illis Priami rogantis Achillen precibus aequari? 
quid? in verbis, sententiis, figuris, dispositione to- 
tius operis nonne humani ingenii modum excedit? 
ut magni sit virtutes eius non aemulatione, quod 
fieri non potest, sed intellectu sequi. verum hic51 
omnis sine dubio et in omni genere eloquentiae 
procul a se reliquit, epicos tamen praecipue, videlicet 
quia clarissima in materia simiii comparatio est. 
raro adsurgit Hesiodus magnaque pars eius in no-52 
miuibus est occupata, tamen utiles circa praecepta 
sententiae levitasque verborum et compositionis pro- 
babilis, daturque ei palma in iUo medio genere di- 
cendi. contra in Antimacho vis et gravitas et53 

miniine vulgare eloquendi genus habet laudem. sed 
quamvis ei secundas fere grammaticorum consensus 
deferat^ et adfectibus et iucunditate et dispositione 
et omnino arte deficitur^ ut plane manifesto appa- 
reat, quanto sit aliud proximum esse, aliud parem, 

54Panya8in; ex utroque mixtum, putant in elo- 
quendo neutrius aequare virtutes, alterum tamen ab 
eo materia, alterum disponendi ratione superari. 
Apollonius in ordinem a grammaticis datum non 
venit, quia Aristarchus atque Aristophanes neminem 
sui temporis in numerum redegerunt, non tamen 
contemnendum reddidit opus aequali quadam medio- 

55critate.^ Arati materia motu caret, utinquanulla 
varietas, nuUus adfectus, nullapersona, nulla cuius- 
quam sit oratio, sufficit tamen operi, cui se parem 
credidit. admirabilis in suo genere Theocritus, 
sed musa illa rustica et pastoralis non forum modo, 

56 verum ipsam etiam urbem reformidat. audire videor 
undique congerentis nomina plurimorum poetarum. 
quid? Hercmis acta non bene Pisandros? Ni- 
candrum frustra secuti Macer aique Vergilius? 
quid? Euphorionem transibimus? quem nisi pro- 
basset Yergilius idem, numquam certe conditorum 
Ghalcidico versu carminum fecisset in Buco- 
licis mentionem. quid? Horatius frustra Tyrtaeum 

57 Homero subiungit ? nec sane quisquam est tam pro- 
cul a co^itione eorum remotus, ut non indicem 
certe ex bibliotheca sumptum transferre in libros suos 
possit. nec ignoro i^tur quos transeo nec utique 
damnO; ut qui dixenm esse in omnibus ntilitatis 

58aliquid. sed ad illos iam perfectis constitutisque 
uiribus revertemur^ quod in cenis grandibus saepe 
facimuS; ut, cum optimis satiati sumus, varietas 
tamen nobis ex vilioribus grata sit. tunc et elegiam 
vacabit in manus sumere, cuius princeps habetur 
Gallimachus, secundas confessione plurimorum 

59Philetas occupavit. sed dum adsequamur illam fir- 
mam, ut dixi, facilitatem, optimis adsuescendum 

est et multa magis quam multorum lectione for- 
manda mens et ducendus color. itaque ex tribus 
receptis Aristarchi iudicio scriptoribus iamborum ad 
SEiv maxime pertinebit unus Archilochus. summaGO 
iu hoc vis elocutionis, cum validae tum breves vi- 
brantesque sententiae, plurimum sanguinis atque 
nervorum, adeo ut videatur quibusdam, quod quo- 
quam minor est, materiae esse, non ingenii vitium. 
novem vero lyricorum longe Pindarus princepsGl 
spiritus magnificentia^ sententiis^ figuris, beatissima 
rerum verborumque copia et velut quodam eloquen- 
tiae flumine : propter quae Horatius eum merito cre- 
didit nemini imitabilem. Stesichorum^ quam sit62 
ingenio validus, materiae quoque ostendunt; maxima 
bella et clarissimos canentem duces et epici carminis 
onera lyra sustinentem. reddit enim personis in 
agendo simul loquendoque debitam dignitatem, ac si 
tenuisset modum, videtur aemulari proximus Home- 
rum potuisse, sed redundat atque eflFunditur, quod 
ut est reprehendendum, ita copiae vitium est. Al-63 
caeus in parte operis aureo plectro merito do- 
natur, qua tyrannos insectatus multum etiam mori- 
bus confert, in eloquendo quoque brevis et magnificus 
et dicendi vi plerumque oratori similis, sed et lusit 
et in amores descendit, maioribus tamen aptior. 
Simonides, tenuis alioqui, sermone proprio et iu-64 
cunditate quadam commendari potest^ praecipua ta- 
men eius in commovenda miseratione virtus, ut qui- 
dam in hac eum parte omnibus eius operis auctoribus 
praeferant. 

Antiqua comoedia cum sinceram illam sermonis65 
Attici gratiam prope sola retinet, tum facundissi- 
mae libertatis est et in insectaudis vitiis praecipua, 
plurimum tamen virium etiam in ceteris partibus 
habet. nam et grandis et elegans et venusta, et 
nescio an idla, post Homerum tamen^ quem ut 
Achillen semper excipi par est, aut similior sit 
oratoribus aut ad oratores faciendos aptior. plures66 

eius auctoreS; Aristophanes tamen et Eupolis 
Cratinusque praecipui. tragoedias primus in lu- 
cem Aescnylus protulit, sublimis et gravis et gran- 
dilocus saepe usque ad vitium, sed rudis in pleris- 
que et incompositus : propter quod correctas eius 
fabulas in certamen deferre posterioribus poetis 
Athenienses permiserunt^ suntque eo modo multi 

>7 coronati. sea longe clanus inlustraverunt hoc opus 
Sophocles atque Euripides. quorum in dispari 
dicendi via ut6r sit poeta melior, inter plurimos 
quaeritur. idque ego sane^ quoniam ad praesentem 
materiam nihil pernnet; iniudicatum relinquo. illud 
quidem nemo non fateatur necesse est^ iis, qui se 
ad agendum comparant, utiliorem longe fore Euri- 

58piden. namque is et sermone (quem ipsum quoque 
reprehendunt, quibus gravitas et cothurnus et sonus 
Sophocli videtur esse sublimior) magis accedit ora- 
torio generi et sententiis densus et in iis^ quae a sa- 
pientibus tradita sunt, paene ipsis par, et dicendo 
ac respondendo cuilibet eorum, qui fuerunt in foro 
diserti, comparandus, in adfectibus vero cum omni- 
bus mirus, tum in iis, qui in miseratione constant, 

i9facile praecipuus est. admiratus maxime est, ut 
saepe testatur^ et secutus^ quamquam in opere di- 
verso, Menander^ qui vel unus meo quidem iudi- 
cio diligenter lectus ad cuncta; quae praecipimus^ 
effingenda sufficiat: ita omnem vitae imaginem ex- 
pressit, tanta in eo inveniendi copia et eloquendi 
facultas, ita est omnibus rebus, personis, adfectibus 

accommodatus. nec nihil profecto viderunt, qui ora- 
tioneS; quae Charisii nomini addicuntur, a Menandro 
scriptas putant. sed mihi longe magis orator probari 
in opere suo videtur, nisi forte aut illa mala iu- 
dicia, quae Epitrepontes. Epicleros, Locroe habent; 
aut meditationes in Psopnodee, Nomothete, Hypobo- 
limaeo non omnibus oratoriis numeris sunt absolutae. 

1 ego tamen plus adhuc (juiddam conlaturum eum 
declamatoribus puto, quoniam his necesse est secun- 

dum condicionem controversiarum plures subire per- 
sonas, patrum filiorum, militum riisticorum, divitum 
pauperum. irascentium deprecantium. mitium aspe- 
rorum. in quibus omnibus mire custoditur ab hoc 
poeta decor. atque ille quidem omnibus eiusdem72 
operis auctoribus abstulit nomen et fulgore quodam 
suae claritatis tenebras obduxit. tamen habent alii 
quoque comici, si cum venia leguntur, quaedam 
quae possis decerpere, et praecipue Philemon, qui 
ut pravis sui temporis iudiciis Menandro saepe prae- 
latus est, ita consensu tamen omnium meruit credi 
secundus. 

Historiam multi scripsere praeclare, sed nemo73 
dubitat longe duos ceteris praeferendos, quorum di- 
versa virtus laudem paene est parem consecuta. 
densus et brevis et semper instans sibi Thucydi- 
des, dulcis et candidus et fusus Herodotus: ille 
concitatis, hic remissis adfectibus melior, ille con- 
tionibuS; hic sermonibus, ille vi, hic voluptate. 
Theopompus his proximus ut in historia praedictis 74 
minor, ita oratori ma^s similis, ut qui, antequam 
est ad hoc opus sollicitatus, diu fuerit orator. Phi- 
listus quoque meretur gui turbae quamvis bono- 
rum post eos auctorum eximatur, imitator Thucydidi 
et ut multo infirmior, ita aliquatenus lucidior. Epho- 
rus, ut Isocrati visum, calcaribus eget. Clitarchi 
probatur ingenium, fides infamatur. lonffo post75 
intervallo temporis natus Timagenes vel noc est 
ipso probabilis, quod intermissam historias scribendi 
industriam nova laude reparavit. Xenophon non 
excidit mihi, sed inter pnilosophos reddendus est. 

Sequitur oratorum ingens manus, ut cum decem76 
simul Athenis aetas una tulerit. quorum longe prii;- 
ceps Demosthenes ac paene lex orandi fuit: tanta 
vis in eo, tam densa omnia, ita quibusdam nervis 
intenta sunt, tam nihil otiosum, is dicendi modus, 
ut nec quod desit in eo nec quod redundet inve- 
nias. plenior Aeschines et magis fusus et gran-77 

diori similiS; quo minus strictus est, carnis tamen 
plus habet, minus lacertorum. dulcis in primis et 
acutus HyperideS; sed minoribus causis, ut non 

78dixerim utilior, magis par. his aetate Lysias 
maior, subtilis atque elegans et quo nihil, si oratori 
satis sit docere, quaeras perfectius: nihil enim est 
inane, nihil arcessitum, puro tamen fonti quam magno 

79 flumini propior. Isocratesin diverso genere dicendi 
nitidus et comptus et palaestrae quam pugnae magis 
accommodatus omnis dicendi yeneres sectatus est, 
nec inmerito: auditoriis enim se, non iudiciis com- 
pararat: in inventione facilis, honesti studiosus, in 
compositione adeo diligens, ut cura eius reprehen- 

80(Jatur. neque ego in his, de quibus sum locutus, 
has solas virtutes, sed has praecipuas puto, nec ce- 
teros parum fuisse magnos. quin etiam Phalerea 
illum Demetrium, quamquam is primus inclinasse 
eloquentiam dicitur, multum ingenii habuisse et fa- 
cundiae fateor, vel ob hoc memoria dignum, quod 
ultimus est fere ex Atticis, qui dici possit orator, 
quem tamen in illo medio genere dicendi praefert om- 
nibus Cicero. 

81 Philosophorum, ex quibus plurimum se traxisse 
eloquentiae M. Tullius confitetur, quis dubitet Pla- 
tonem esse praecipuum sive acumine disserendi sive 
eloquendi facultate divina quadam et Homerica? 
multum enim supra prosam orationem, quam pede- 
strem Graeci vocant, surgit, ut mihi non hominis 
ingenio, sed tamquam Delphico videatur oraculo 

82 instinctus. quid ego commemorem Xenophontis 
illam iucunditatem inadf ectatam , sed quam nulla 
consequi adfectatio possit? ut ipsae sermonem fin- 
xisse Gratiae videantur et, quod de Pericle veteris 
comoediae testimonium est, in hunc transferri iu- 
stissime possit, in labris eius sedisse quandam per- 

83suadendi deam. quid reliquorum Socraticorum ele- 
gantiam? quid Aristotelem? quem dubito scien- 
tia rerum an scriptorum copia an eloquendi vi ac 

suayitate an inventionum acumine an varietate ope- 
rum clariorem putem. nam inTheophrasto tam 
est loquendi nitor ille divinus, ut ex eo nomen quo- 
que traxisse dicatur. minus indulsere eloquentiae 84 
Stoici vetereS; sed cum honesta suaserunt^ tum in 
colligendo probandoque quae instituerant plurimum 
valuerunt; rebus tamen acuti magis quam^ id quod 
sane non adfectaverunt; oratione magnifici. 

Idem nobis per Romanos quoque auctores ordo85 
ducendus est. itaque ut apud illos Hpmerus, sic 
apud nos Yergilius auspicatissimum dederit exor- 
dium^ onmium eius generis poetarum graecorum 
nostrorumque haut duoie ei proximus. utar enim86 
verbis isdem, quae ex Afro Domitio iuvenis excepi: 
qui mihi interroganti, quem Homero crederet ma- 
xime accedere, secundus, inquit, est Vergilius, propior 
tamen primo quam tertio. et hercule ut illi naturae 
caelesti atque inmortali cesserimuS; ita curae et dili- 

{fentiae vel ideo in hoc plus est, quod ei fuit magis 
aborandum, et quantum eminentibus vincimur, for- 
tasse aequalitate pensamus. ceteri omnes longe se- 
quentur. nam Macer et Lucretius legendi qui-87 
dem, sed non ut phrasin, id est corpus eloquentiae 
faciant; elegantes in sua quisque materia, sed alter 
humilis, alter difficilis. Atacinus Varro in iis, 
per quae nomen est adsecutus, interpres operis alieni, 
non spernendus quidem, verum ad augendam facul- 
tatem dicendi parum locuples.. Ennium sicut sacros88 
vetustate lucos adoremus, in quibus grandia et an- 
tiqua robora iam non tantam habent speciem quan- 
tam religionem. propiores alii atque ad hoc, de quo 
loquimur, magis utiles. lascivus quidem in herois 
quoque Ovidius et nimium amator ingenii sui, 
laudandus tamen in partibus. Cornelius autem89 
Severus, etiamsi sit versificator quam poeta me- 
lior, si tamen [ut est dictumj ad exemplar primi 
libri bellum Siculum perscripsisset, vindicaret sibi 
iure secundum locum. Serranum cousummari mors 

QuiNTiL. lib. X. 2 

immatura non passa est, puerilia tamen eius opera 
et maximam indolem ostendunt et admirabilem prae- 
cipue in aetate illa recti generis voluntatem. mul- 

90tum in Valerio Flacco nuper amisimus. uehe- 
mens et poeticum ingenium SaleiiBassi fuit, nec 
ipsum seuectute maturuit. Rabirius ac Pedo non 
indigni cognitione^ si vacet. Lucanus ardens et 
concitatus et sententiis clarissimus, sed; ut dicam 
quod sentio; magis oratoribus quam poetis imitandus. 

91hos nominavimus, quia Germanicum Augustum 
ab institutis studiis deflexit cura terrarum, parumque 
dis visum est esse eum maximum poetarum. quid 
tamen his ipsis eius operibus; in quae donato imperio 
iuvenis secesserat, sublimius, doctius, omnibus de- 
nique numeris praestantius ? quis enim caneret bella 
melius quam qui sic gerit? quem praesidentes studiis 
deae promptius audirent? cui ma^s suas artis ajpe- 

92riret lamiliare numen Minervae? Sicent haec plenius 
futura saecula : . nunc enim ceterarum fulgore virtu- 
tum laus ista praestringitur. nos tamen sacra lit- 
terarum colentis feres^ Caesar^ si non tacitum hoc 
praeterimus et V^rgiliano certe versu testamur: 

inter victrices hederam tibi serpere 

laurus. 

93 ^ Elegia quoque Graecos prouocamus, cuius mihi 
tersus atque elegans maxime videtur auctor Tibul- 
lus. sunt qui Propertium malint. Ovidius 
utroque lascivior, sicut durior Gallus. satura qui- 
.dem tota nostra est; in qua primus insignem laudem 
adeptus Lucilius quosaam ita deditos sibi adhuc 
habet amatores, ut eum non eiusdem modo operis 
auctoribus, sed omnibus poetis praeferre non dubi- 

94tent. ego quantum ab illis, tantum ab Horatio dis- 
sentio, qui Lucilium fluere lutulentum et esse 
aliquid, quod tollere possis, putat. nam eru- 
ditio in eo mira et libertas atque inde acerbitas et 
abunde salis. multum eo est tersior ac purus magis 
Horatius et, nisi labor eius amorC; praecipuus. 

multum et verae gloriae quamvis uno libro Persius 
meruit. sunt clari hodieque et qui olim nominabun- 
tur. alterum illud etiam prius saturae genus^ sed95 
uon sola carminum varietate mixtum condidit Te- 
rentius Varro, vir Romanorum eruditissimus. 
plurimos hic libros et doctissimos composuit, peri- 
tissimus linguae latinae et omnis antiquitatis et 
rerum mraecarum nostrarumquC; plus tamen scien- 
tiae coSaturus quam eloquentiae. iambus non sane96 
a Romanis celebratus est ut proprium opus, * * aui- 
busdam interpositus : cuius acerbitas in Catullo, 
Bibaculo, Horatio^ quamquam illi epodos inter- 
uenit, reperietur. at lyricorum idem Horatius fere 
solus legi dignus : nam et insurgit aliquando et ple- 
nus est iucunditatis et gratiae et varius figuris et 
verbis felicissime audax. si quem adicere velis, is 
erit Caesius Bassus, quem nuper vidimus, sed 
eum longe praecedunt ingenia viventium. -:- 

Tragoediae scriptores veterum Attius atquePa-97 
cuvius ffrandissimi gravitate sententiarum , verbo- 
rum pondere, auctoritate personarum. ceterumnitor 
et summa in excolendis operibus manus magis vi- 
deri potest temporibus quam ipsis defuisse: virium 
tamen Attio plus tribuitur, Pacuvium videri doctio- 
rem, qui esse docti adfectant, volunt. iam Varii98 
Thyestes cuilibet graecarum compararipotest. Ovidii 
Medea videtur mini ostendere, quantum ille vir prae- 
stare potuerit, si ingenio suo imperare quam in- 
dulgere maluisset. eorum quos viderim longe prin- 
ceps Pomponius Secundus, quem senes quidem 
parum tragicum putabant, eruditione ac nitore prae- 
stare confitebantur. in comoedia maxime claudica- 
nius. licet Varro Musas, Aelii Stilonis sententia, 
Plautino dicat sermone locuturas fuisse, si99 
latine loqui vellent, licet Caecilium veteres 
laudibus ferant, licet Terentii scripta ad Scipio- 
nem Africanum referantur (quae tamen sunt in noc 
genere elegantissima et plus adhuc habitura gratiae, 

100 si intra versus trimetros stetissent): vix levem con- 
sequimnr umbram^ adeo ut mihi sermo ipse Romanus 
non recipere videatur illam solis concessam Atticis 
venerem^ cum eam ne Graeci quidem in alio genere 
linguae obtinuerint. togatis excellit Afranius: 
utinam non inquinasset argumenta puerorum foedis 
amoribus^ mores suos fassus. 

101 At non historia cesserit Graecis. nec opponere 
Thucydidi Sallustium verear, nec indignetur sibi 
Herodotus aequari T. Livium, cum in narrando 
mirae iucunditatis clarissimique candoriS; tum in 
contionibus supra quam ^enarrari potest eloquentem : 
ita quae dicuntur omnia cum rebus, tum personis 
accommodata sunt: adfectus quidem praecipueque 
eos qui sunt dulciores, ut parcissime dicam, nemo 

102 historicorum commodavit magis. ideoque illam in- 
mortalem Sallustii velocitatem diversis virtutibus con- 
secutus est. nam mihi egregie dixisse videtur Ser- 
vilius Nonianus, pares eos magis quam similes: 
qui et ipse a nobis auditus est, clari vir ingenii 
et sententiis creber, sed minus pressus quam histo- 

lOSriae auctoritas postulat. quam paulum aetate prae- 
cedens eum Bassus Aufidius egregie, utique in 
libris belli Germanici, praestitit, genere ipso pro- 
babilis, in operibus quibusdam suis ipse viribus mi- 

104 nor. superest adhuc et omat aetatis nostrae gloriam 
vir saeculorum memoria dignus, qui olijn nomina- 
bitur, nunc intellegitur. habet amatores nec inme- 
rito Cremutii libertas, quamquam circumcisis quae 
dixisse ei nocuerat: sed elatum abunde spiritum et 
audaces sententias deprehendas etiam in his, quae 
manent. sunt et alii scriptores boni, sed nos genera 
degustamus, non bibhothecas excutimus. 

105 Oratores vero vel praecipue latinam eloquen- 
tiam parem facere graecae possunt: nam Cicero- 
nem cuicumque eorum fortiter opposuerim. nec 
ignoro, quantam mihi concitem pugnam, cum prae- 
sertim non id sit propositi; ut eum Demostheni 

comparem hoc tempore: n^ue enim attinet; cnm 
Demosthenen in primis legendum vel ediscendum 
potius putem. quorum ego virtutes plerasque arbi- 106 
tror similes, consilium, ordinem, dividendi, pfaepa- 
randi, probandi rationem, omnia denique quae sunt 
inventionis. in eloquendo est aliqua diversitas : den- 
sior ille, hic copiosior, ille concludit adstrictius, hic 
latius, pugnat ille acumine semper, hic freguenter 
et pondere, illic nihil detrahi potest, hic nihil adici, 
curae plus in illo, in hoc naturae. salibus certe et 107 
commiseratione, quae duo plurimum in adfectibus 
valent, vicimus. et fortasse epilogos illi mos civi- 
tatis abstulerit, sed et nobis illa, quae Attici mi- 
rantur, diversa latini sermonis ratio minus permi- 
serit. in epistulis quidem, quamquam sunt utriusque, 
dialogisve, in quibus nihil ille, nulla contentio est. 
cedendum vero in hoc, quod et prior fuit et exl08 
magna parte Ciceronem, quantus est, fecit. nam 
mihi videtur M. Tullius, cum se totum ad imitatio- 
nem Graecorum contulisset, effinxisse vim Demo- 
sthenis, copiam Platonis, iucunditatem Isocratis. nec 109 
vero quod in quoque optimum fuit, studio consecu- 
tus est tantum, sed plurimas vel potius omnes ex se 
ipso virtutes extulit inmortalis ingenii beatissima 
ubertate. non enim pluvias, ut ait Pindarus, 
aquas colligit, sed vivo gurgite exundat, 
dono quodam providentiae genitus, in quo totas 
vires suas eloquentia experiretur. nam quis docere 1 10 
diligentius, movere vehementius potest? cui tanta 
umquam iucunditas adfuit? ut ipsa illa, quae extor- 
quet, impetrare eum credas, et cum transversum 
vi sua iudicem ferat, tamen ille non rapi videatur, 
sed sequi. iam in omnibus, quae dicit, tanta aucto- 111 
ritas inest, ut dissentire pudeat, nec advocati stu- 
dium, sed testis aut iudicis adferat fidem, cum in- 
terim haec omnia, quae vix singula quisquam inten- 
tissima cura consequi posset, nuunt inlaborata, et 
illa, qua nihil umquam pulchrius auditum est, oratio 

112prae se fert tamen felicissimam facilitatem. quare 
non inmerito ab hominibus aetatis suae regnai*e in 
iudiciis dictus est, apud posteros vero id consecu- 
tus; ut Cicero iam non nominis nomen, sed elo- 
quentiae habeatur. hunc igitur spectemus^ hoc pro- 
positum nobis sit exemplum; ille se profecisse sciat^ 

113 cui Cicero valde placebit. multa in Asinio Pol- 
lione inventiO; summa diligentia^ adeo ut^uibusdam 
etiam nimia videatur^ et consilii et animi satis: a 
nitore et iucunditate Ciceronis ita longe abest, ut 
videri possit saeculo prior. at Messala nitidus et 
candidus et quodammodo praeferens in dicendo no- 

114bilitatem suam, viribus minor. C. vero Caesar si 
foro tantum vacasset, non alius ex nostris contra 
Ciceronem nominaretur. tanta in eo vis est, id acu- 
men, ea concitatio, ut illum eodem animo dixisse, 
quo bellavit, appareat, exornat tamen haec omnia 
mira sermonis, cuius proprie studiosus fuit, elegan- 

115 tia. multum ingenii in Caelio et praecipue in accu- 
sando multa urbanitas, dignusque vir cui et mens 
melior et vita longior contigisset. inveni qui Cal- 
vum praeferrent omnibus, inveni qui Ciceroni cre- 
derent, eum nimia contra se calumnia verum san- 
guinem perdidisse, sed est et sancta et gravis oratio 
et castigata et frequenter vehemens quoque. imita- 
tor autem est Atticorum, fecitque illi properata mors 

llGiniuriam, si quid adiecturus fuit. et Servius Sul- 
picius insignem non inmerito famam tribus ora- 
tionibus meruit. multa, si cum iudicio legatur, dabit 
imitatione digna Cassius Severus, qui si ceteris 
virtutibus colorem et ^ravitatem orationis adiecisset, 

117 ponendus inter praecipuos foret. nam et ingenii 
plurimum est in eo et acerbitas mira et urbanitas 
et fervor, sed plus stomacho quam consilio dedit. 
praeterea ut amari sales, ita frequenter amaritudo 

llSipsa ridicula est. sunt alii multi diserti, quos per-" 
sequi longum est. eorum quos viderim Domitius 
Afer etlulius Africanus longe praestantissimi. 

verborum arte ille et toto genere dicendi praeferen- 
dus et quem in numero veterum hal?ere non timeas : 
hic concitatior, sed in cura verborum nimius et 
•compositione nonnumquam longior et translationibus 
parum modicus. erant clara et nuper ingenia. nam 119 
et Trachalus plerumque sublimis et satis apertus 
fuit et quem velle optima crederes, auditus tamen 
maior: nam et vocis, quantam in nuUo cognovi, fe- 
licitas et pronuntiatio vel scaonis suflfectura et decor, 
omnia denique ei, quae sunt extra, superfuerunt: et 
Vibius Crispus compositus et iucundus et delecta- 
tioni natus, privatis tamen causis quam publicis 
melior. lulio Secundo, si longior contigisset 120 
aetas, clarissimum profecto nomen oratoris apud 
posteros foret: adiecisset enim atque adiciebat ce- 
teris virtutibus suis quod desiderari potest, id est 
autem, ut esset multo magis pugnax et saepius ad 
curam rerum ab elocutione respiceret. ceterum in- 121 
terceptus quoque magnum sibi vindicat locum: ea 
est facundia, tanta in explicando quod velit gratia, 
tam candidum et lene et speciosum dicendi genus, 
tanta verborum etiam quae adsumpta sunt pro- 
prietas, tanta in quibusdam ex periculo petitis 
significantia. habebunt, qui post nos de oratoribus 122 
scribent; magnam eos, qui nunc vigent, materiam 
vere laudandi: sunt enim summa hodie^ quibus in- 
lustratur forum, ingenia. namque et consummati 
iam patroni veteribus aemulantur et eos iuvenum ad 
optima tendentium imitatur ac sequitur industria. 

Supersunt qui de philosophia scripserunt, quo 123 
in genere paucissimos adhnc eloquentes litterae ao- 
manae tulerunt. idem igitur M. Tullius, qui ubi- 
que, etiam in hoc opere Platonis aemulus extitit. 
egre^us vero multoque quam in orationibus prae- 
stantior Brutus suffecit ponderi rerum: scias eum 
sentire quae dicit. scripsit non parum multa Cor- 124 
nelius Celsus, Sextios secutus, non sine cultu ac 
nitore. Plautus in Stoicis rerum cognitioixi utilis. 

in Epicuriis levis quidem^ sed non iniucundus ta- 

125 men auctor estCatius. ex industria Senecam in 
omni genere eloquentiae distuli propter vulgatam 
falso de me opinionem^ qua damnare eum et in- 
visum quoque habere sum creditus. quod accidit 
mihi, dum corruptum et omnibus vitiis fractum 
dicendi genus revocare ad severiora iudicia con- 
tendo: tum autem solus hic fere in manibus adu- 

126 lescentium fuit. quem non equidem omnino conabar 
excutere, sed potioribus praeferri non sinebam, quo» 
ille non destiterat incessere, cum diversi sibi conscius 
generis placere se in dicendo posse iis, quibus illi 
placerent; diffideret. amabant autem eum magis quam 
imitabantur tantumque ab eo defluebant, quantum 
ille ab antiquis descenderat. foret enim optandum, 

127 pares ac saltem proximos illi viro fieri. sed place- 
bat propter sola vitia et ad ea se quisque dirigebat 
effingenda, quae poterat: deinde cum se iactaret 

128 eodem modo dicere, Senecam infamabat. cuius et 
multae alioqui et magnae virtutes fuerunt, ingenium 
facile et copiosum, plurimum studii, multa rerum 
cognitio, in qua tamen aliquando ab his; quibus 

129inquirenda quaedam mandabat, deceptus est. tracta- 
vit etiam omnem fere studiorum materiam: nam et 
orationes eius et poemata et epistulae et dialogi fe- 
runtur. in philosophia parum diligens, egregius 
tamen vitiorum insectator fuit. multae in eo cla- 
raeque sententiaC; multa etiam morum gratia legenda, 
sed in eloquendo corrupta pleraque atque eo pemi- 

130 ciosissima, quod abundant dulcibus vitiis. velles eum 
suo ingenio dixisse, alieno iudicio: nam si ille 
quaedam contempsisset, si parum sana non concu- 
pisset, si non omnia sua amasset, si rerum pondera 
minutissimis sententiis non fregisset^ consensu potius 
eruditorum quam puerorum amore comprobaretur. 

131 verum sic quoque iam robustis et severiore genere 
satis firmatis legendus vel ideo, quod exercere potest 
utcumque iudicium. multa enim^ ut dixi; probanda 

in eo, multa etiam admiranda sunt, eligere modo 
curae sit, quod utinam ipse fecisset: digna enim fuit 
illa natura, quae meliora vellet: quod voluit effecit. 

II. £x his ceterisque lectione di^nis auctoribus 
et verborum sumenda copia est et varietas figurarum 
et componendi ratio, tum ad exemplum virtutum 
omnium mens derigenda. neque enim dubitari po- 
test; quin artis pars magna coutineatur imita- 
tione. nam ut invenire primum fuit estque prae- 
cipuum, sic ea, quae bene inventa sunt, utile sequi. 
atque omnis vitae ratio sic constat, ut quae proba-2 
mus in aliis, facere ipsi velimus. sic litterarum 
ductus, ut scribendi fiat usus, pueri sequuntur, si« 
musici vocem docentiimi, pictores opera priorum, 
rustici probatam experimento culturam in exemplum 
intuentur, omnis denique disciplinae initia ad pro- 
positum sibi praescriptum formari videmus. et ner- 3 
cule necesse est aut similes aut dissimiles bonis 
simus. similem raro natura praestat , frequenter . 
imitatio. sed hoc ipsum, quod tanto faciliorem nobis 
rationem rerum omnium facit, quam fuit iis, qui nihil 
quod sequerentur habuerunt, nisi caute et cum iu- 
dicio adprehenditur, nocet. 

Ante omnia igitur imitatio per se ipsa non suf-4 
ficit, vel quia pigri est ingenii contentum esse iis, 
quae sint ab aUis inventa. quid enim futurum erat 
temporibus illis, quae sine exemplo fuerunt, si ho- 
mines nihil, nisi quod iam cognovissent, faciendum 
sibi aut cogitandum putassent? nempe nihil fuisset 
inventum. cur igitur nefas est reperiri aliquid a nobis, 5 
quod ante non fuerit? an illi rudes sola mentis na- 
tura ducti sunt in hoc, ut tam multa generarent: 
nos ad ^uaerendum non eo ipso concitemur, quod 
certe scimus invenisse eos, qui quaesierunt? et6 
cum illi, qui nullum cuiusquam rei habuerunt ma- 
gistrum, plurima in posteros tradiderint: nobis usus 
aliarum rerum ad eruendas alias non proderit, sed 
nihil habebimus nisi beneficii alieni ? quemadmodum 



26 QUINTILIANI INST. OR. 

quidam pictores in id solum student, ut describere 
7tabulas mensuris ac lineis sciant. turpe etiam illud 
est^ contentum esse id consequi quod imiteris. nam 
rursus quid erat futurum; si nemo plus effecisset eo 
quem sequebatur? nihil in poetis supra Livium An- 
dronicum; nihil in historiis supra pontificum annales 
haberemuS; ratibus adhuc navigaremus: non esset 
pictura^ nisi quae lineas modo extremas umbrae, 
Squam corpora in sole fecissent, circumscriberet. ac 
si omnia percenseaS; nulla est ars^ qualis inventa est, 
nec intra initium stetit: nisi forte nostra potissi- 
mum tempora damuamus huius infelicitatis^ ut nunc 
demum nihil crescat: nihil autem crescit sola imita- 
9 tione. quodsi prioribus adicere fas non est, quo modo 
sperare possumus illum oratorem perfectum? cum in 
his, quos maximos adhuc novimus, nemo sit inven- 
tus, in quo nihil aut desideretur aut reprehenda- 
tur. sed etiam qui summa non adpetent, conten- 

lOdere potius quam sequi debent. nam qui hoc agit, 
ut prior sit, forsitan, etiamsi non transierit, aequa- 
bit. eum vero nemo potest aequare, cuius vestigiis 
sibi utique insistendum putat: necesse est enim 
semper sit posterior qui sequitur. adde quod ple- 
rumque facuius est plus facere quam idem: tantam 
enim difficultatem habet similitudo, ut ne ipsa qui- 
dem natura in hoc ita evaluerit, ut non res quae 
simillimae quaeque pares maxime videantur, utique 

lldiscrimine aUquo discernantur. adde quod, quidquid 
alteri simile est, necesse est minus sit eo, quod 
imitatur, ut umbra corpore et imago facie et actus 
histrionum veris adfectibus. quod in orationibus 
quoque evenit. namque iis, quae in exemplum adsu- 
mimus, subest natura et vera vis, contra omnis 
imitatio facta est et ad alienum propositum accom- 

12 modatur. quo fit ut minus sangjuinis ac virium de-- 
clamationes habeant quam orationes, quod in illis 
vera, in his adsimilata materia est. adae quod ea, 
quae in oratore maxima sunt, imitabilia non sunt, 

ingenium, inyentio, vis, facilitas et quidquid arte 
non traditur. ideoque plerique, cum verba quaedam 13 
ex orationibus excerpserunt aut aliquos composi- 
tionis certos pedes, mire a se quae legerunt effingi 
arbitrantur, [et] cum verba intercidant invalescant* 
que temporibuS; ut quorum certissima sit regula in 
consuetudine, eaque non sua natura sint bona aut 
mala (nam per se soni tantum sunt); sed prout 
opportune proprieque aut secus conlocata sunt, et 
compositio cum rebus accommodata est, tum ipsa 
varietate gratissima. 

Quapropter exactissimo iudicio circa hanc partem 14 
studiorum examinanda sunt omnia. primum, quos 
imitemur: nam sunt plurimi, qui similitudinem pes- 
simi cuiusque et corruptissimi concupierint: tum in 
ipsis, quos elegerimus, quid sit, ad quod nos effi- 
cienaum comparemus. nam in magnis quoque aucto- 15 
ribus incidunt aliqua vitiosa et a doctis inter ipsos 
etiam mutuo reprehensa: atque utinam tam bona 
imitantes dicerent melius quam mala peius dicunt. 
nec vero saltem iis, quibus ad evitanda vitia iudicii 
satis fuit, sufficiat imaginem virtutis effingere et 
solam, ut ita dixerim, cutem vel potius illas Epi- 
curi figuras, quas e summis corporibus dicit effluere. 
hoc autem his accidit, qui non introspectis penitusl6 
virtutibus ad primum se velut aspectum orationis 
aptarunt : et cum iis felicissime cessit imitatio, ver- 
bis atque numeris sunt non multum diflferentes, vim 
dicendi atque iuventionis non adsecuntur, sed ple- 
rumque declinant in peius et proxima virtutibus vitia 
comprehendunt fiuntque pro grandibus tumidi, pres- 
sis exiles, fortibus temerarii, laetis corrupti, compp- 
sitis exultantes, simplicibus neglegentes. ideoquelT 
qni horride atque incomposite quidlibet illud frigi- 
dum et inane extulerunt, antiquis se pares eredunt, 
qui carent cultu atque sententiis, Attici scilicet, 
qui praecisis conclusionibus obscuri, Sallustium at- 
que Thucydidem superant, tristes ac ieiuni PoUio- 

nem aemulantur^ otiosi et supini^ si quid modo 
longius eireumduxerunt, iurant ita Ciceronem locu- 

ISturum fuisse. noveram quosdam, qui se pulchre 
expressisse genus illud caelestis huius in dicendo 
yiri sibi yiderentur, si in clausula posuissent esse 
videatur. ergo primum est, ut quod imitaturus 
est quisque intellegat et; quare bonum sit, sciat. 

19 Tum in suscipiendo onere consulat suas vires. 
nam quaedam sunt imitabilia, quibus aut infirmitas 
naturae non sufficiat aut diversitas repugnet. ne, 
cui tenue ingenium erit, sola velit fortia et abrupta, 
cui forte quidem, sed indomitum, amore subtilitatis 
et vim suam perdat et elegantiam quam cupit 
non persequatur: nihil est enim tam indecens, quam 

20cum moUia dure fiunt. atque ego illi praeceptori^ 
(luem institueram in libro secundo, credidi non ea 
sola docenda esse, ad quae quemque discipulorum 
natura compositum videret: nam is et adiuvare 
debet, quae in quoque eorum invenit bona, et, 
quantum fieri potest, adicere quae desunt et emen- 
dare quaedam et mutare: rector enim est alieno- 
rum ingeniorum atque formator. difficilius est na- 

21 turam suam fingere. sed ne ille quidem doctor, quam- 
quam omnia quae recta sunt velit esse in suis 
auditoribus quam plenissima, in eo tamen, cui na- 
turam obstare viderit, laborabit. 

Id quoque vitandum, in quo magna pars errat, 
ne in oratione poetas nobis et historicos, in illis 
operibus oratores aut declamatores imitandos pute- 

22mus. sua cuique proposita lex, suus decor est: nee 
comoedia in cothurnos adsurgit, nec contra tragoe- 
dia socco ingreditur. habet tamen omnis eloquentia 
aliquid commune: id imitemur quod commune est. 

23etiam hoc solet incommodi accidere iis, qui se uni 
alicui generi dediderunt, ut, si asperitas iis placuit 
alicuius, hanc etiam in leni ac remisso causarum 
genere non exuant: si tenuitas aut iucunditas, in 
asperis gravibusque causis ponderi r^rum parum 

respondeant: cum sit diversa non causarum modo 
inter ipsas condicio^ sed in singulis etiam causis par- 
tium^ sintque alia leniter alia aspere, alia concitate 
alia remisse, alia docendi alia movendi gratia di- 
cenda^ quorum omnium dissimilis atque diversa inter 
se ratio est. itaque ne hoc quidem suaserim, uni24 
se alicui proprie, quem per omnia sequatur, addi- 
cere. longe perfectissimus Graecorum Demosthenes, 
aliquid tamen aliquo in loco melius alii, plurima ille. 
sed non qui maxime imitandus, et solus imitandus 
est. quid erffo V non est satis omnia sic dicere, quo ox 
modo M. Tullius dixit? mihi quidem satis esset, si 
omnia consequi possem. q^uid tamen noceret vim 
Caesaris, asperitatem Caelii, diligentiam Pollionis, 
iudicium Calvi quibusdam in locis adsumere? nam^Q 
praeter id quod prudentis est, quod in quoque opti- 
mum est, si possit, suum facere, tum in tanta rei 
difficultate unum intuentis vix aliqua pars sequitur. 
ideoque cum totum exprimere quem elegeris paene 
sit homini inconcessum, plurium bona ponamus ante 
oculos, ut aliud ex alio haereat, et quo quidque 
loco conveniat aptemus. 

Imitatio autem (nam saepius idem dicam) nonc>7 
sit tantum in verbis. illuc intendenda mens, quan- 
tum fuerit illis viris decoris in rebus atque perso- 
nis, quod consilium, quae dispositio, quam omnia, 
etiam quae delectationi videantur data, ad victo- 
riam spectent: quid agatur prooemio, quae ratio et 
quam varia narrandi, quae vis probandi ac refellendi, 
quanta in adfectibus omnis generis movendis scien- 
tla, quamque laus ipsa popularis utilitatis gratia 
adsumpta, quae tum est pulcherrima, cum sequitur, 
non cum arcessitur. haec si perviderimus, tum vere 
imitabimur. qui vero etiam propria his bona adie-oQ 
cerit, ut suppleat quae deeraut, circumcidat si quid 
redundabit, is erit, quem quaerimus, perfectus ora- 
tor: quem nunc consummari potissimum oportebat, 
cum tanto plura exempla bene dicendi supersunt, 



30 QUINTILIANI XNST. OR. 

quam illis, qui adhuc summi sunt, contigerunt. nam 
erit haec quoque laus eorum, ut priores superasse^ 
posteros docuisse dicantur. 

III. Et haec quidem auxilia extrinsecus adhi- 
bentur : in iis autem quae nobis ipsis paranda sunt, 
ut laboris, sic utilitatis etiam longe plurimum ad- 
fert stilus. nec inmerito M. Tullius hunc opti- 
mum effectorem ac magistrum dicendi vocat, 
cui sententiae personam L. Crassi in disputationibus 
quae sunt de oratore adsignando iudicium suum 

2cum illius auctoritate coniunxit. scribendum ergo 
quam diligentissime et quam plurimum. nam ut 
terra alte effossa generandis alendisque seminibus 
fecundior fit, sic profectus non a summo petitus 
studiorum fructus et fundit uberius et fidelius con- 
tinet. nam sine hac quidem conscientia ipsa illa 
ex tempore dicendi facultas inanem modo loquacita- 

3tem dabit et verba in labris nascentia. illic radi- 
ces, illic fundamenta sunt, illic opes velut sanctiore 
quodam aerario conditae, unde ad subitos quoque 
casus, cum res exiget, proferantur. vires faciamus 
ante omnia, quae sufficiant l^bori certaminum et 

4usu non exhauriantur. nihil enim rerum ipsa na- 
tura voluit magnum effici cito praeposuitque pulcher- 
rimo cuique operi difficultatem, quae nascendi quoque 
hanc fecerit legem, ut maiora animalia diutius visce- 
ribus parentis continerentur. 

Sea cum sit duplex quaestio, quo modo et quae 
maxime scribi oporteat, iam hinc ordinem sequar. 

5 sit primo vel tardus, dum diligens stilus, quaeramus 
optima nec protinus oflferentibus se gaudeamus, ad- 
hibeatur iudicium inventis, dispositio probatis: di- 
lectus enim rerum verborumque agendus est et pon- 
dera singulorum examinanda. post subeat ratio 
conlocandi versenturque omni modo numeri, non ut 

Gquodque se proferet verbum occupet locum. quae 
quidem ut diligentius exequamur, repetenda saepius 
erunt scriptorum proxima. nam praeter id, quod 

sit melius iunguniur prioribus sequentia^ calor quo- 
que ille cogitationiS; qui scribendi mora refrixit, re- 
cipit ex integro vires et velut repetito spatio sumit 
impetum: quod in certamine saliendi fieri videmus, 
ut conatum longius petant et ad illud^ quo conten- 
ditur, spatium cursu ferantur, utque in iaculando 
brachia reducimus et expulsuri tela nervos retro ten- 
dimus. interim tamen^ si feret flatus, danda sunt7 
vela, dum nos indulgentla illa non fallat: omnia 
enim nostra^ dum nascuntur, placent: alioqui nec 
scriberentur. sed redeamus ad iudicium et retracte- 
mus suspectam facilitatem. sic scripsisse Sallustium 8 
accepimus, et sane manifestus est etiam ex opere 
ipso labor. Vergilium quomie paucissimos die com- 
posuisse versus auctor est Varius. oratoris quidem 
alia condicio est: itaque hanc moram et soUicitudi- 
nem initiis impero. nam primum hoc constituen-9 
dum^ hoc optinendum est^ ut quam optime scriba- 
mus: celeritatem dabit consuetudo. paulatim res 
facilius se ostendent, verba respondebunt, compositio 
sequetur; cuncta denique ut m familia bene insti- 
tuta in officio erunt. summa haec est rei : cito 10 
scribendo non fit ut bene scribatur, bene scribendo 
fit ut cito. sed tum maxime, cum facultas illa con- 
tigerit, resistamus [ut provideamus] et efferentis se 
equos frenis quibusdam coerceamus, quod non tam 
moram faciet quam novos impetus dabit. neque enim 
rursus eos, qui robur aliquod in stilo fecerint^ ad 
infelicem calumniandi se poenam alligandos puto. 
nam quo modo sufficere officiis civilibus possit, quill 
singulis actionum partibus insenescat? sunt autem 

Juibus nihil sit satis, omnia mutare^ onmia aliter 
icere quam occurrit velint, increduli quidam et de 
ingenio suo pessime meriti, qui diligentiam putant 
facere sibi scribendi difficultatem. nec promtuml2 
est dicere, utros peccare validius putem, quibus 
omnia sua placent an quibus nihil. accidit enim 
etiam ingeniosis adulescentibus frequenter; ut labore 

consumantur et in silentium usque descendant nimia 
bene dicendi cupiditate. qua de re memini narrasse 
mihi lulium Secundum illum^ aequalem meum atque 
a me, ut notum est, familiariter amatum^ mirae fa- 
cundiae virum^ infinitae tamen curae, quid esset 

ISsibi a patruo suo dictum. is fuit lulius Florus, in 
eloquentia Galliarum^ quoniam ibi demum exercuit 
eam, princeps, alioqui inter paucos disertus et di- 
gnus illa propinquitate. is cum Secundum^ scholae 
adhuc operatum, tristem forte vidisset, interrogavit, 

14quae causa frontis tam adductae? nec dissimulayit 
adulescenS; tertium iam diem esse, quod omni la« 
bore materiae ad scribendum destinatae non in- 
veniret exordium, quo sibi non praesens tantum do- 
lor, sed etiam desperatio in posterum fieret. tum 
Florus adridens, numquid tu, inquit, melius dicere 

15 vis quam potes? ita se res habet: curandum est, ut 
quam optime dicamus, dicendum tamen pro facultate : 
ad profectum enim opus est studio, non indigna- 
tione. ut possimus autem scribere etiam plura cele- 
rius, non exercitatio modo praestabit, in qua sine 
dubio multum est, sed etiani ratio: si non resupini 
spectantesque tectum et coffitationem murmure agi- 
tantes expectaverimus , quid obveniat, sed quid res 
poscat, quid personam deceat, quod sit tempus, qui 
iudicis animus, iiituiti humano quodam modo ad 
scribendum accesserimus. sic nobis et initia et quae 

IBsecuntur natura ipsa*^ firaescribit. certa sunt .enim 
pleraque et, nisi coniveamus, in oculos incurrunt: 
ideoque nec indocti nec rustici diu quaerunt, unde 
incipiant, quo pudendum est magis, si difficultatem 
facit doctrina. non ergo semper putemus optimum 
esse quod latet : inmutescamus alioqui, si nihil dicen- 

17dum videatur, nisi quod non invenimus. diversum 
est huic eorum vitium, qui primo decurrere per 
materiam stilo quam velocissimo volunt et sequen- 
tes calorem atque impetum ex tempore scribunt: 
hanc silvam vocant. repetunt deinde et compo- 

Dunt quae eflFuderant: sed verba emendantur et nu- 
meri, manet in rebus temere congestis quae fuit 
levitas. protinus ergo adhibere curam rectius eritlS 
atque ab initio sic opus ducere, ut caelandum, non 
ex integro fabricandum sit. aliquando tamen adfec- 
tus sequemur, in quibus fere plus calor quam dili- 
gentia valet. 

Satis apparet ex eo^ quod hanc scribentium 
neglegentiam damno^ quid de illis dictandi deliciis 
sentiam. nam in stUo quidem quamlibet properato 19 
dat aliquam cogitationi moram non consequens cele- 
ritatem eius manus: ille, cui dictamus, urget, at- 
que interim pudet etiam dubitare aut resistere aut 
mutare quasi conscium infirmitatis nostrae timentis. 
quo fit ut non rudia tantum et fortiSta, sed inpro- 20 
pria interim, dum sola est conectendi sermonis 
cupiditas, effluant, quae nec scribentium curam 
nec dicentium impetum consequantur. at idem ille, 
qui excipit, si tardior in scribendo aut incertior in 
legendo velut oflFensator fuit, inhibetur cursus, atque 
omnis, quae erat, concepta mentis intentio mora et 
interdum iracundia excutitur. tum illa, quae altiorem 21 
animi motum secuntur quaeque ipsa animum quo- 
dammodo concitant, quorum est iactare manum, tor- 
quere vultum, femur et latus interim obiurgare, 
quaeque Persius notat, cum leviter dicendi genus 
significat, nec pluteum inquit caedit nec de- 
morsos sapit unguis, etiam ridicula sunt, nisi 
cum soli sumus. denique ut semel, quod est potentis- 22 
simum dicam, secretum, quod dictando perit, atque 
liberum arbitris locum et quam altissimum silentium 
scribentibus maxime convenire nemo dubitaverit. 
non tamen protinus audiendi qui credunt aptissima 
in hoc nemora silvasque, quod illa caeli libertas 
locorumque amoenitas sublimem animum et beatio- 
rem spiritum parent. mihi certe iucundus hic magis 23 
quam studiorum hortator videtur esse secessus. nam- 
que illa, quae ipsa delectant, necesse est avocent 

ab intentioiie operis destinati. neque enim se bona 
fide in multa simul intendere animus totum potest, 
et quocumque respexit, desinit intueri quod propo- 
24situm erat. quare silvarum amoenitas et praeterla- 
bentia flumina et inspirantes ramis arborum aurae 
Yolucrumque cantus et ipsa late drcumspiciendi 
libertas ad se trahunt, ut mihi remittere potius vo- 
luptas ista yideatur cogitationem quam intendere. 

25 Demosthenes meliuS; qui se in locum^ ex quo nulla 
exaudiri vox et ex quo nihil prospici posset, recon- 
debat, ne aliud agere mentem cogerent ocuU. ideo- 
que lucubrantes suentium noctis et clausum cubicu- 

^ lum et lumen unum velut frectos maxime teneat. 

26 sed cum in omni studiorum genere^ tum in hoc prae- 
cipue bona valetudo, quaeque eam maxime praestat, 
frugalitas, necessaria est, cum tempora ab ipsa 
rerum natura ad quietem refectionemque nobis data 
in acerrimum laborem convertimus. cui tamen non 
plus inro^andum est q[uam quod somno supererit^ 

27 haud deerit. obstat enim diligentiae scribendi etiam 
fatigatio et abunde, si vacet, lucis spatia sufflciunt^ 
occupatos in noctem necessitas agit. est tamen lu- 
cubratio, quotiens ad eam integri ac refecti veni- 
mus, optimum secreti genus. 

28 Sed silentium et secessus et undique liber ani- 
mus ut sunt maxime optanda, ita non semper pos- 
sunt contingere, ideoque non statim, si quid obstre- 
pet, abiciendi codices erunt et deplorandus dies, 
verum incommodis repugnandum et hic faciendus 
usus, ut omnia quae impedient vincat intentio: 
quam si tota mente in opus ipsum derexeris^ nihil 
eorum, quae oculis vel auribus" incursant, ad ani- 

29mum perveniet. an vero frequenter etiam fortuita 
hoc cogitatio praestat, ut obvios non videamus et 
itinere deerremus: non consequemur idem, si et vo- 
luerimus? non est indulgendum causis desidiae. 
nam si nonnisi refecti, nonnisi hilares, nonnisi omni- 
bus aliis curis vacantes studendum existimarimus^ 

semper erit propter quod nobis ignoscamus/' quare in 30 
turba, itinere, conviviis etiam faciat sibi cogitatio 
ipsa secretum. quid alioqui fiet, cum in medio foro. 
tot circumstantibus iudiciis, iurgiis, fortuitis etiam 
clamoribus, erit subito continua oratione dicendum, 
si particulas, quas ceris mandamus, nisi in solitu- 
dine reperire non possumus? propter quae idem ille 
tantus amator secreti Demosthenes in litore, in quo 
se maximo cum sono fluctus inlideret, meditans con- 
suescebat contionum fremitus non expavescere. 

Ula quoque minora (sed nihil in studiis parvum31 
est) non sunt transeunda: scribi optime ceris, in 
quibus facillima est ratio delendi, nisi forte visus 
infirmior membranarum potius usum exiget, quae ut 
iuvant aciem, ita crebra relatione, quoad intingun- 
tur calami, morantur manum et cogitationis im- 
petum frangunt. relinquendae autem in utrolibet32 
genere contra erunt vacuae tabellae, in quibus libera 
adiciendo sit excursio. nam interim pigritiam emen- 
dandi angustiae faciunt aut certe novorum inter- 
positione priora confundant. ne latas quidem ultra 
modum esse ceras velim, expertus iuvenem stu- 
diosum alioqui praelongos habuisse sermones, quia 
illos numero versunm metiebatur, idque vitium, quod 
frequenti admonitione corrigi non potuerat, mutatis 
codicibus esse sublatum. debet vacare etiam locus,33 
in quo notentur quae scribentibus solent extra or- 
dinem, id est ex aliis, quam qui sunt in manibus 
loci, occurrere. inrumpunt enim optimi nonnumquam 
sensus, quos neque inserere oportet neque differre 
tutum est, quia interim elabuntur, interim memoriae 
sui intentos ab alia inventione declinant ideoque 
optime sunt in deposito. 

IV. Sequitur emendatio, pars studiorum longe 
utilissima: neque enim sine causa creditum est sti- 
lum non minus agere, cum delet. huius autem operis 
est adicere, detrahere, mutare. sed facilius in iis 
simpliciusque iudicium, quae replenda vel deicienda 

sunt: premere vero tumentia, humilia extoUere, lu- 
xuriantia adstringere; inordinata digerere^ soluta 
componere, exultantia coercere duplicis operae: 
nam et damnanda sunt quae placuerant et inve- 

2nienda quae fugerant. nec dubium est optimum 
esse emendandi genuS; si scripta in aliquod tempus 
reponantur, ut ad ea post intervallum velut nova 
atque aliena redeamus. ne nobis scripta nostra tam- 

Squam recentes fetus blandiantur. sed neque hoc 
contingere semper potest praesertim oratori^ cui 
saepius scribere ad praesentis usus necesse est, et 
ipsa emendatio finem habeat. sunt enim qui ad 
omnia scripta tamquam vitiosa redeant et, quasi 
nihil fas sit rectum esse quod primum est, melius 
existiment quidquid est aliud; idque faciant; quotiens 
librum in manus resumpserunt, similes medicis etiam 
integra secantibus. accidit itaque ut cicatricosa sint 

4et exsanguia et cura peiora. sit ergo aliquando 
quod placeat aut certe quod sufficiat; ut opus poliat 
lima, non exterat. temporis quoque esse debet mo- 
dus. nam quod Cinnae Smyrnam novem annis ac- 
cepimus scriptam et panegyricum Isocratis, qui par- 
cissime, decem annis dicunt elaboratum, ad oratorem 
nihil pertinet, cuius nullum erit, si tam tardum 
fuerit, auxilium. 

V. Proximum est, ut dicamus, quae praecipue 
scribenda sint ^Hiv parantibus. non esi huius quidem 
operiS; nt explicemus, quae sint materiae, quae prima 
aut secunda aut deinceps tractanda sint (ham id 
factum est iam primo libro, quo puerorum, et se- 
cundo, quo iam robustorum studiis ordinem dedimus), 
scd, de quo nunc agitur, unde copia ac facilitas 
maxime veniat. 

2 Vertere graeca in latinum veteres nostri oratores 
optimum iudicabant. id se L. Orassus in illis Cice- 
ronis de Oratore libris dicit factitasse: id Cicero 
sua ipse persona frequentissime praecipit, quin etiam 
libros Platonis atque Xenophonns edidit hoc genere 

trauslatos: id Messllae placuit^ multaeque sunt ab 
eo scriptae ad hunc modum orationes^ adeo ut etiam 
cum illa Hypendis pro Phryne difficillima Romanis 
subtilitate contenderet. et manifesta est exercita- 
tionis huiusce ratio. nam et rerum copia graeciS 
auctores abundant et plurimum artis in elo<juentiam 
intulerunt et hos transferentibus verbis uti optimis 
licet: omnibus enim utimur nostris. figuras vero, 
quibus maxime ornatur oratio, multas ac varias ex- 
cogitandi etiam necessitas quaedam est, quia ple- 
rumque a graecis romana dissentiunt. 

Sed et illa ex latinis conversio multum et ipsa4 
contulerit. ac de carminibus quidem neminem credo 
dubitare, quo solo genere exercitationis dicitur usus 
esse Sulpicius. nam et sublimis spiritus adtollere 
orationem potest, et verba poetica libertate auda- 
ciora non praesumunt eandem proprie dicendi fa- 
cultatem. sed et ipsis sententiis adicere licet ora- 
torium robur et omissa supplere et effusa substrin- 
gere. neque ego paraphrasim esse interpretationem5 
tantum volo, sed circa eosdem sensus certamen atque 
aemulationem. ideoque ab illis dissentio, qui vertere 
orationes latinas vetant, quia optimis occupatis, 
quidquid aliter dixerimus, necesse sit esse deterius. 
nam neque semper est desperandum aliquid illis, 
quae dicta sunt, melius posse reperiri, neque adeo 
ieiunam ac pauperem natura eloquentiam fecit, ut 
una de re bene dici nisi semel non possit. nisi6 
forte histrionum multa circa voces easdem variare 
gestus potest, orandi minor vis, ut dicatur aliquid, 
post quod in eadem materia nihil dicendum sit. sed 
esto neque melius quod invenimus esse neque par, 
est certe proximis locus. an vero ipsi non bis ac7 
saepius de eadem re dicimus et quidem continuas 
nonnumquam sententias? nisi forte contendere no- 
biscum possumus, cum aliis non possumus. nam 
si uno genere bene diceretur, fas erat existimari 
praeclusam nobis a prioribus viam: nunc vero in- 

numerabiles sunt modi plurimaeque eodem viae du- 

8 cuut. sua brevitati gratia^ sua copiae; alia transla- 
tis virtuS; alia propriis^ hoc oratio recta^ illud figora 
declinata commendat. ipsa denique utilissima est 
exercitationi difficultas. quid quod auctores maximi 
sic diligentius cognoscuntur? non enim scripta lec- 
tione secura transcurrimus, sed tractamus singula et 
necessario introspicimus et; quantum yirtutis habeant, 
yel hoc ipso cognoscimus , quod imitari non possu- 
mus. 

9 Nec aliena tantum transferre^ sed etiam nostra 
pluribus modis tractare proderit, ut ex industria 
sumamus sententias quasdam easque versemus quam 
numerosissime^ velut eadem cera aliae aliaeque for- 

lOmae duci solent. plurimum autem parari facultatls 
existimo ex simplicissima quaque materia. nam illa 
multiplici personarum^ causarum^ temporum; loco- 
rum, dictorum, factorum diversitate facile delitescet 
infirmitaS; tot se undique rebus^ ex quibus aliquam 

lladprehendas^ ofiPerentibus. illud virtutis indicium 
est; fundere quae natura contracta sunt^ augere 

Sarva^ varietatem similibus, voluptatem expositis 
are et bene dicere multa de paucis. 
In hoc optime facient infinitae quaestiones^ quas 
vocari thesis diximus^ quibus Cicero iam princeps in 

12 re publica exerceri solebat. his confinis est destructio 
et confirmatio sententiarum. nam cum sit senten- 
tia decretum quoddam atque praeceptum^ quod de 
re, idem de iudicio rei quaeri potest. tum loci 
communeS; quos etiam scriptos ab oratoribus scimus. 
nam qui haec recta tantum et in nuUos flexus re- 
cedentia copiose tractaverit, utique in illis plures 
excursus recipientibus magis abundabit eritque in 

ISomnis causas paratus: omnes enim generalibus quae- 
stionibus constant. nam quid interest *ComeIius 
tribunus plebis, quod codicem legerit, reus sit% an 
quaeramus: ^violetume maiestas, si magistratus ro- 
gationem suam populo ipse recitarit?' ^Milo Clodium 



X. C. 5, 7 — 19. 39 

rectene occiderit' veniat in iudicium, an ^oporteatne 
insidiatorem interfici vel pemiciosum rei publicae 
civem, etiamsi non insidietur:' *Cato Marciam ho- 
nestene tradiderit Hortensio' an ^conveniatne res 
ialis bono viro*. de personis iudicatur, sed de rebus 
<jontenditur. declamationes vero, quales in scholis 14 
rhetorum dicuntur, si modo sunt ad veritatem accom- 
modatae et orationibus similes^ non tantum dum 
adulescit profectus, sunt utilissimaC; quia inventionem 
et dispositionem pariter exercent^ sed etiam cum est 
consummatus ac iam in foro clarus : alitur enim at- 
que enitescit velut pabulo laetiore facundia et ad- 
sidua contentionum asperitate fatigata renovatur. 
qtiapropter historiae nonnumquam ubertas in aliqua 15 
exercendi stili parte ponenda et dialogorum libertate ' 
ffestiendum. ne carmine quidem ludere contrarium 
luerit; sicut athletae^ remissa quibusdam temporibus 
<^iborum atque exercitationum certa necessitate^ otio 
^t iucundioribus epulis reficiuntur. ideoque mihi vi- 16 
detur M. TuUius tantum intulisse eloquentiae lumen, 
<juod in hos quoque studiorum secessus excurrit. 
nam si nobis sola materia fuerit ex litibuS; necesse 
«st deteratur fulgor et durescat articulus et ipse ille 
mucro ingenii cotidiana pugna retundatur. 

Sed quemadmodum forensibus certaminibus exer- 17 
citatos et quasi militantis reficit ac reparat haec 
velut sagina dicendi^ sic adulescentes non debent 
nimium in falsa rerum imagine detineri et inanibus 
se simulacris usque adeo, ut difficilis ab his digres- 
sus sit^ adsuefacere^ ne ab illa^ in qua prope con- 
senuerunt, umbra vera discrimina velut quendam 
solem reformident. quod accidisse etiam Porcio La- 18 
troni, qui primus clari nominis professor fuit, tra- 
ditur, ut, cum ei summam in scholis opinionem 
optinenti causa in foro esset oranda, inpense petierit, 
uti subseilia in basilicam transferrentur. ita illi 
caelum novum fuit, ut omnis eius eloquentia conti- 
neri tecto ac parietibus videretur. quare iuvenis, 19 

qiii rationem inveniendi eloquendique a praecepto- 
ribus diligenter acceperit (^quod non est infiniti ope- 
ris, si docere sciant et velint), exercitationem quo- 
que modicam fuerit consecutus, oratorem sibi aliquem, 
quod apud maiores fieri solebat, deligat, quem se- 
quatur, quem imitetur: iudiciis intersit quam pluri- 
mis et sit certaminis, cui destinatur, frequens spec- 
20tator. tum causas vel easdem, quas agi audierit^ 
stilo et ipse componat, vel etiam alias, veras modo^ 
et utrimque tractet et, quod in gladiatoribus fieri 
videmus, decretoriis exerceatur, ut fecisse Brutum 
diximus pro Milone. melius hoc quam rescribere 
veteribus orationibus, ut fecit Cestius contra CSceroni» 
actionem habitam pro eodem, cum alteram partem 
satis nosse non posset ex sola defensione. 

21 Citius autem is idoneus erit iuvenis, quem prae- 
ceptor coegerit in declamando quam simillimum esse 
veritati et per totas ire materias, quarum nunc 
facillima et maxime favorabilia decerpunt. obstant 
huic, quod secundo loco posui, fere turba discipu- 
lorum et consuetudo classium certis diebus audien- 
darum, nonnihil etiam persuasio patrum numerantium 

22 potius declamationes quam aestimantium. sed, quod 
dixi primo, ut arbitror, libro, nec ille se bonus prae- 
ceptor maiore numero quam sustinere possit onerabit 
et nimiam loquacitatem recidet, ut omnia, quae sunt 
in controversia, non, ut quidam volunt, (juae in re- 
rum natura, dicantur, et vel longiore potius dierum 
spatio laxabit dicendi necessitatem vel materias di- 

23videre permittet. diligenter effecta plus proderit 
quam plures inchoatae et quasi degustatae. propter 
quod accidit, ut nec suo loco quidque ponatur, nec 
illa quae prima sunt servent suam legem, iuvenibus 
floscmos omnium partium in ea quae sunt dicturi con- 
gerentibus : quo fit ut timentes, ne sequentia perdant^ 
priora confundant. 

VI. Proxima stilo cogitatio est, quae et ipsa 
vires ab hoc accipit et est inter scribendi laborem 

extemporalemque fortunam media quaedam et neseio 
an usus frequentissimi. nam scribere non ubique 
nec semper possumus, cogitationi temporis ac loci 
plurimum est. haec paucis admodum horis magnas 
etiam causas complectitur: haec, (][uotiens intermissus 
est somnuS; ipsis noctis tenebns adiuvatur: haec 
inter medios rerum actus aliquid invenit vacui nec 
otium patitur. neque vero rerum ordinem modo, 2 
quod ipsum satis erat, intra se ipsa disponit, sed 
verba etiam copulat totamque ita contexit orationem, 
ut ei nihil praeter manum desit: nam memoriae quo- 
que plerumque inhaerent fidelius quae nuUa scribendi 
securitate laxantur. 

Sed ne ad hanc quidem vim cogitandi perveniri 
potest aut subito aut cito. nam primum faciendaS 
multo stilo forma est; quae nos etiam cogitantis 
sequatur: tum adsumendus usus paulatim, ut pauca 
primum complectamur animo, quae reddi fideliter 
possint, mox per incrementa tam modica, ut one- 
rari se labor ille non sentiat, augenda vis et exer- 
citatione multa continenda est, quae quidem maxima 
ex parte memoria constat: ideoque aliqua mihi in 
illum locum difierenda sunt. eo tandem pervenit, ut4 
is, cui non refragetur in^enium, acri studio adiutus 
tantum consequatur, ut ei tam quae co^tarit quam 
quae scripserit atque edidicerit in dicendo fidem ser- 
vent. Cicero certe Graecorum Metrodorum Scepsium 
et Empylum Bhodium nostrorumque Hortensium tra- 
didit quae cogitaverant ad verbum in agendo ret- 
tulisse. ^ 

Sed si forte aliquijinter dicendum JiflFtdserit ex-5 
temporalis color, non superstitiose cogitatis demum 
est inhaerendum. neque enim tantum habent curae, 
ut non* sit dandus et fortunae locus, cum saepe 
etiam scriptis ea quae subito nata sunt inserantur. 
ideoque totum hoc exercitationis genus ita instituen- 
dum est, ut et digredi ex eo et regredi in id facile 
possimus. nam ut pnmum est domo adferre para-6 

tam ^ceudi copiam et certam^ ita refutare temporis 
munera longe stultissimum est. quare cogitatio in 
hoc praeparetur^ ut nos fortuna decipere non possit, 
adiuvare possit. id autem fiet memoriae viribuS; ut 
illa, quae complesi animo sumus^ fiuant secura^ non 
solUcitos et respicientes et una spe suspensos re- 
cordationis non sinant providere: alioqui vel extem- 
poralem temeritatem malo quam male cohaerentem 

7 cogitationem. peius enim quaeritur retrorsuS; quia, 
dum illa desideramus^ ab aliis avertimur; et ex me- 
moria potius res petimus quam ex materia. plura 
sunt autem^ si utcumque quaerendum est^ quae in- 
veniri possunt quam quae inventa sunt. 

YII. Maximus vero studiorum fructus est et velut 
praemium quoddam amplissimum longi laboris ex 
tempore dicendi facultas^ quam qui non erit conse- 
cutuS; mea quidem sententia civilibus officiis re- 
nuntiabit et solam scribendi facultatem potius ad 
alia opera convertet. vix enim bonae fidei viro 
convenit auxilium in publicum poUiceri, quod prae- 
sentissimis quibusque periculis desit; instar portus^ 
ad quem navis accedere nisi lenibus ventis vecta 

2non possit: siquidem innumerabiles accidunt subitae 
necessitates vel apud magistratus vel repraesentatis 
iudiciis continuo agendi. quarum si qua^ non dico 
cuicumque innocentium civium^ sed amicorum ac pro- 
pinquorum alicui evenerit, stabitne mutus et salu- 
tarem petentibus vocem statimque, si non succur- 
ratur. perituris moras et secessum et silentium quae- 
ret; dum illa verba fabricentur et memoriae insidant 

3et vox ac latus praeparetur? quae vero patitur hoc 
ratiO; ut quisquam possit orator aliquando omittere 
casus? quid; cum adversario respondendum erit, fiet? 
nam saepe ea^ quae opinati sumus et contra quae 
scripsimuS; fallunt; ac tota subito causa mutatur, 
atque ut gubematori ad incursus tempestatium^ sic 
agenti ad varietatem causarum ratio mutanda est. 

4quid porro multus stilus et adsidua lectio et longa 

studiorum aetas facit^ si manet eadem quae fuit 
incipientibus difficultas? perisse profecto confiten- 
dum est praeteritum laborem^ cui semper idem la- 
borandum est. neque ego hoc ago. ut ex tempore 
dicere maUt; sed ut possit id autem maxime hoc 
modo consequemur. 

Nota sit primum dicendi via: neque enim prius5 
contingere cursus potest quam scierimus^ quo sit et 
qua perveniendum. nec satis est non ignorare quae 
sint causarum iudicialium parteS; aut quaestionum 
ordinem recte disponere, quamquam ista sunt prae- 
cipua^ sed quid quoque loco primum sit ac secun- 
dum et deinceps : quae ita sunt natura copulata, ut 
mutari aut interyelli sine confusione non possint. 
quisquis autem yia dicet^ ducetur ante omnia rerum 6 
ipsa serie velut duce. propter quod homines etiam 
modice exercitati facillime tenorem in narrationibus 
servant. deinde, quid quoque loco quaerant; scient, 
nec circumspectabunt nec offerentibus se aliunde 
sensibus turbabuntur nec confundent ex diversis 
orationem velut salientes huc illuc nec usquam in- 
sistentes. postremo habebunt modum et finem^ qui 
esse citra diyisionem nullus potest. expletis pro7 
facultate omnibus; quae proposuerint; peryenisse se 
ad ultimum sentient. 

Et haec quidem ex artC; illa vero ex studio. 
ut copiam sermonis optimi, quemadmodumpraeceptum 
est; comparemuS; multo ac fideli stilo sic formetur 
oratiO; ut scriptorum colorem etiam quae subito efiiisa 
sint reddant, ut, cum multa scripserimuS; etiam 
multa dicamus. ; nam consuetudo et exercitatio faci- 8 
litatem maxime parit: quae si paulum intermissa 
fuerit, non velocitas illa modo tardatur^ sed ipsum 
os coit atque concurrit. quamquam emm opus est 
naturali quadam mobilitate animi; ut^ dum proxima 
dicimuS; struere ulteriora possimus semperque no- 
stram vocem provisa et formata cogitatio excipiat: 
vix tamen aut natura aut ratio in tam multiplex9 

officium diducere animum queat^ ut inventioni^ dis- 
positioni, elocutioni, ordini rerum verborumque, tum 
iiS; quae dicit, quae subiuncturus est, quae ultra 
spectanda sunt^ adhibita vociS; pronuntiationis^ ge- 
IQstus observatione simul sufficiat. longe enim prae- 
cedat oportet intentio ac prae se res agat^ quan- 
tumque dicendo consumitur, tantum ex ultimo pro- 
rogetuT; ut. donec perveniamus ad finem^ non minus 
prospectu procedamus quam gradu, si non inter- 
sistentes onensantesque brevia illa atque concisa 
singultantium modo eiecturi sumus. 

11 Est igitur usus quidam inrationalis; quam Graeci 
fiXoTOV Tpiprjv vocant; qua manus in scribendo de- 
currit; qua oculi totos simul in lectione versus fle- 
xusque eorum et transitus intuentur et ante sequen- 
tia vident quam priora dixerunt. quo constant 
miracula illa in scaenis pilariorum ac ventilatorum^ 
ut ea quae emiserint ul^o venire in manus credas 

12 et qua iubentur decurrere. sed hic usus ita prode- 
rit, si ea de qua locuti sumus ars antecessent, ut 
ipsum illud; quod in se rationem non habet, in ra- 
tione versetur. nam mihi ne dicere <^uidem videtur 
nisi qui disposite, omate, copiose dicit, sed tumul- 

13tuari. nec fortuiti sermonis contextum mirabor um- 
quam, quem iurgantibus etiam mulierculis superfluere 
video : quodsi caJor ac spiritus tulit, frequenter accidit 
ut successum extemporalem consequi cura non possit. 

l^deum tunc adfuisse, cum id evenisset; veteres ora- 
tores, ut Cicero, dictitabant. sed ratio manifesta 
est. nam bene concepti adfectus et recentes rerum 
imagines continuo impetu feruntur, quae nonnum- 
quam mora stili refrigescunt et dilatae non rever- 
tuntur. utique vero, cum infelix illa verborum ca- 
villatio accessit et cursus ad singula vesti^a restitit, 
non potest ferri contorta vis, sed, ut optime vocum 
sin^ularum cedat electio, non continua, sed com- 
posita est. 

15 Quare capiendae sunt illae, de quibus dixi, rerum 

iniagines, quas vocari cpaviaciac indicayimus, omnia- 
que, de quibus dicturi erimus, personae, quaestiones, 
spes, metus habenda in oculis, m adfectus recipienda : 
pectus est enim, quod disertos facit, et vis mentis. 
ideoque imperitis quoque, si modo sunt aliquo ad- 
fectu concitati, veroa non desunt. tum intendendus 16 
animus, non in aliquam rem unam, sed in plures 
simul continuas, ut, si per aliquam rectam viam 
mittamus oculos, simul omnia quae sunt in ea cir- 
caque intuemur, non ultimum tantum videmus, sed 
usque ad ultimum. addit ad dicendum etiam pudor 
stimulos, mirumque videri potest, quod, cum stilus 
secreto gaudeat atque omnis arbitros reformidet, ex- 17 
temporaUs actio auditorum frequentia, ut miles con- 
gestu signorum; excitatur. namque et difficiliorem 
cogitationem exprimit et expellit dicendi necessitas, 
et secundos impetus auget placendi cupido. adeo 
praemium omnia spectant, ut eloquentia quoque, 
quamquam plurimum habeat in se voluptatiS; maxime 
tamen praesenti fructu laudis opinionisque ducatur. 
nec quisquam tantum fidat ingenio^ ut ia sibi speret 18 
incipienti statim posse contingere, sed, sicut in cogi> 
tatione praecepimus, ita facilitatem quoque extem- 
poralem a parvis initiis paulatim perducemus ad 
summam, quae neque pei^ci neque contineri nisi 
usu potest. ceterum pervenire eo debet; ut cogitatio 19 
non utique melior sit ea, sed tutior^ cum hanc fa- 
cilitatem non in prosa modo multi sint consecuti, 
sed etiam in carmine, ut Antipater Sidonius et Li- 
cinius Archias: credendum enim Ciceroni est, non 
quia nostris quoque temporibus non et fecerint qui- 
dam hoc et faciant. quod tamen non ipsum tam 
probabile puto (neque enim habet aut usum res aut 
necessitatera) quam exhortandis in hanc spem, qui 
foro praeparantur, utile exemplum. neque vero tanta20 
sit umquam fiducia facilitatis, ut non breve saltem 
tempus, quod nusquam fere deerit, ad ea quae 
dicturi sumus dispicienda sumamus, quod quidem in 

iudiciis ac foro datur semper: neque enim quisquam 

21 est; qui causam quam nou didicerit agat. decla- 
matores quosdam perrersa ducit ambitio^ ut expo- 
sita controversia protinus dicere velint; quin etiam^ 
quod est in primis frivolum ac scaenicum, yerbum 
petant; quo incipiant. sed tam contumeliosos in se 
ridet invicem eloquentia; et qui stulids videri eruditi 
' 22yolunt; stulti eruditis videntur. si qua tamen for- 
tuna tam subitam fecerit agendi necessitatem, mobi- 
liore quodam opus erit ingenio; et vis omnis inten- 
denda rebus et in praesentia remittendum aliquid 
ex cura verborum^ si consequi utrumque non dabi- 
tur. tum et tardior pronimtiatio moras habet et su- 
spensa ac velut dubitans oratio^ ut tamen deliberare^ 

23non haesitare videamur. hoc; dum egredimur e 
portu, si nos nondum aptatis satis armamentis aget 
ventuS; deinde paulatim simul euntes aptabimus vela 
et disponemus rudentes et inpleri sinus optabimus. 
id potius, quam se inani verborum torrenti dare 
quasi tempestatibus quo volent auferendum. 

24 Sed non minore studio continetur haec facultas 
quam paratur: ars enim semel percepta non capitur. 
stilus quoque intermissione paulum admodum de ce- 
leritate deperdit: promptum hoc et in expedito po- 
situm exercitatione sola continetur. hac uti sic 
optimum est^ ut cotidie dicamus audientibus plu- 
ribus, maxime de quorum simus iudicio atque opi- 
nione solliciti: rarum est enim; ut satis se quisque 
vereatur. vel soli tamen dicamus potius quam om- 

25nino non dicamus. est et illa exercitatio cogitandi 
totasque materias vel silentio (dum tamen quasi 
dicat intra se ipsum) persequendi; quae nullo non 
et tempore et loco, quando non aliud agimus^ expli- 
cari potest; et est in parte utilior quam haec pro- 

26xima: diligentius enim componitur quam illa^ in qua 
contextum dicendi intermittere veremur. rursus in 
alia plus prior confert, vocis firmitatem, oris fa- 
cilitatem, motum corporis, qui et ipse, ut dixi, 

excitat oratorem et iactatione manus, pedis sup- 
plosione^ sicut cauda leones facere dicuntur^ hor- 
tatur. studendum vero semper et ubique. neque27 
enim fere tam est uUus dies o^cupatus^ ut nihil lu- 
cratiyae, ut Cicero Brutum facere tradit, operae ad 
scribendum aut legendum aut dicendum rapi aliquo 
momento temporis possit: siquidem C. Carbo etiam 
in tabemaculo solebat hac uti exercitatione dicendi. 
ne id quidem tacendum est, quod eidem Ciceroni28 
placet; nullum nostrum usquam neglegentem esse 
sermonem: quidquid loquemur ubicumque, sit pro 
sua scilicet portione perfectum. scribendum certe 
numquam est ma^s^ quam cum multa dicemus ex 
tempore. ita enmi servabitur pondus et innatans 
illa verborum facilitas in altimi reducetur, sicut ru- 
stici proximas vitis radices amputant; quae illam in 
summum solum ducunt, ut inferiores penitus de- 
scendendo firmentur. ac nescio an utrumque, cum29 
cura et studio fecerimus, invicem prosit, ut scri- 
bendo dicamus diligentius^ dicendo seribamus fa- 
cilius. scribendum ergO; quotiens licebit, si id non 
dabitur, cogitandum: abutroque exclusi debenttamen 
id efficere, ut neque deprensus orator neque litiga- 
tor destitutus esse videatur. 

Plerumque autem multa agentibus accidit, ut30 
maxime necessaria et utique initia scribant, cetera 
quae domo adferunt cogitatione complectantur, su- 
bitis ex tempore occurrant: quod fecisse M. TuIIium 
commentariis ipsius apparet. sed feruntur aliorum 
quoque et inventi forte, ut eos dicturus quisque com- 
posuerat; et in libros digesti, ut causarum quae sunt 
actae a Servio Sulpicio, cuius tres orationes extant: 
sed hi de quibus loquor commentarii ita sunt exacti, 
ut ab ipso mihi in memoriam posteritatis videantur 
esse compositi. nam Ciceronis ad praesens modoSl 
tempus aptatos libertus Tiro contraxit: quos non 
ideo excuso, quia non probem, sed ut sint magis 
admirabiles. in hoc genere prorsus recipio hanc 

brevem adnotationem libellosque, qni vel manu te- 

32neantur et ad quos interim respicere fas sit. illud^ 

quod Laenas praecipit; displicet mihi^ in his quae 

scripserimus velut summas in commentarium et ca- 

Eita conferre. facit enim ediscendi neglegentiam 
aec ipsa fiducia et lacerat ac deformat orationem. 
ego autem ne scribendum quidem puto, quod simns 
memoria persecuturi: nam hic quoque accidit^ nt 
revocet nos cogitatio ad illa elaborata nec sinat 
33praesentem fortunam experiri. sic anceps inter 
utrumque animus aestuat; cum et scripta perdidit 
et non quaerit nova. sed de memoria destinatus 
est libro proximo locus nec huic parti subiungendus, 
quia sunt alia prius nobis dicenda. 

